|  |  |  |
| --- | --- | --- |
| **Názov účtovnej jednotky** (adresa, IČO) | **Slovenská kanoistika o.z., Junácka 6, Bratislava**  **IČO : 50434101** | |
| **Názov smernice** | **SMERNICA o poskytovaní odmien športovým odborníkom a dobrovoľníkom na akciách Slovenskej kanoistiky** | |
| **Prílohy** |  | |
| **Číslo smernice** | E4/13.3.2017/verzia 1.0 | |
| **Rozsah platnosti** |  |  |
| **Za správnosť smernice zodpovedá** |  |  |
| **Za dodržiavanie smernice zodpovedá** | Prezident Slovenskej kanoistiky  Predsedovia Sekcii Slovenskej kanoistiky |  |
| **Platnosť smernice pre obdobie** | **13.3.2017** | **Do legislatívnych zmien** |
| **Schválil** | **Konferencia Slovenskej kanoistiky** |  |

**Čl. I Úvodné ustanovenie**

Účelom tejto smernice je stanoviť odmeny športových odborníkov, členov realizačných tímov a dobrovoľníkov zabezpečujúcich akcie, podujatia a súťaže usporadúvané alebo zabezpečované Slovenskou kanoistikou – Sekciou hladkých vôd (SHV) a Sekciou divokých vôd (SDV),

**Čl. II Odmena členov realizačných tímov pri účasti na akciách reprezentácie SR**

1. Členovia realizačných tímov, pod ktorými sa rozumejú športoví odborníci, najmä tréneri, maséri, fyzioterapeuti nominovaní príslušnou sekciou Slovenskej kanoistiky na významné medzinárodné súťaže – Svetové poháre, majstrovstvá sveta seniorov, reprezentácie do 23 a juniorov, majstrovstvá Európy seniorov, reprezentácie do 23 a juniorov, súťaže olympijských nádejí sa môžu odmeniť podľa rozhodnutia výkonného výboru príslušnej sekcie Slovenskej kanoistiky.

**Čl. III Odmena športových odborníkov zabezpečujúcich športovo – technickú realizáciu kanoistických súťaží.**

1. Podľa tohto článku sa odmeňujú športoví odborníci Slovenskej kanoistiky zabezpečujúci realizáciu kanoistických súťaži, zahrnutých v schválenom kalendári súťaží SHV, alebo SDV pre danú sezónu.
2. Športový odborník – Hlavný usporiadateľ: môže byť odmenený do výšky 100,- € za každý načatý deň podujatia,
3. Športový odborník – Bezpečnostný manažér: môže byť odmenený do výšky 70,- € za každý načatý deň podujatia,

**Čl. IV Odmena športových odborníkov zabezpečujúcich vzdelávanie pre získanie odbornej spôsobilosti v činnostiach súvisiacich s poslaním SK.**

1. Odborný garant vzdelávacej aktivity: do 80,- € za deň výučby
2. Člen lektorského zboru: do 20,-€ za hodinu výučby

**Čl. V Odmena dobrovoľníkom v športových, alebo organizačných činnostiach súvisiacich s poslaním Slov.**

1. V súlade zákona č. 406/2011 Z.z. o dobrovoľníctve sa môžu vyplácať náhrady za stratu času dobrovoľníkom zabezpečujúcich akcie, podujatia a súťaže usporadúvané Slovenskou kanoistikou.
2. Náhrada za stratu času sa vypláca hodinovou sadzbou podľa zákona č. 406/2011 Z.z. o dobrovoľníctve po uzatvorení zmluvy o dobrovoľníctve.
3. Činnosť dobrovoľníkov na podujatiach riadi riaditeľ podujatia, resp. hlavný usporiadateľ, resp. hlavný rozhodca.
4. Za dobrovoľníkov sa považujú aj členovia rozhodcovského zboru a delegát pretekov.

**Čl. VII Podmienky vyplatenia odmien športovým odborníkom**

1. Základnou podmienkou vzniku nároku na odmeny je registrácia odborníka v Informačnom systéme športu,
2. Podmienkou pre vyplatenie odmien je riadne uzavretie príslušných a právnymi predpismi Slovenskej republiky vyžadovaných:
3. pracovných zmlúv alebo dohôd o prácach vykonávaných mimo pracovného pomeru, alebo
4. zmlúv o pracovnej činnosti, alebo
5. obchodných zmlúv uzavretých medzi športovými odborníkmi alebo členmi realizačných tímov ako samostatne zárobkovo činných osôb (SZČO) a Slovenskou kanoistikou,
6. vyplnenie ďalších vyžadovaných dokumentov SK podľa ekonomických smerníc Slovenskej kanoistiky.
7. V prípade vyplácania odmien športovým odborníkom a členom realizačných tímov, ktorí sú SZČO a majú so Slovenskou kanoistikou uzavreté zmluvy, je ďalšou podmienkou pre vyplatenie odmeny, vystavenie a predloženie riadneho daňového dokladu na Slovenskú kanoistiku. Výšku odmeny pre jej fakturáciu SK oznámi športovým odborníkom a členom realizačných tímov, ktorí sú SZČO, v dostatočnom predstihu pred príslušnou lehotou na doručenie daňového dokladu na SK.
8. Výška odmeny (s výnimkou prípadov SZČO v bode 2 c) tohto článku) je stanovená ako suma v hrubom a ako taká, podlieha v zmysle príslušných právnych predpisov zrážkam na daň z príjmov a odvodom sociálneho poistenia, prípadne aj zdravotného poistenia.

**Čl. VIII Podmienky vyplatenia odmien športovým odborníkom**

1. Podmienkou pre vyplatenie náhrady dobrovoľníkovi je:
2. nominovanie - požiadanie dobrovoľníka na výkon dobrovoľníckej činnosti príslušným orgánom Slovenskej kanoistiky,
3. uzavretie Zmluvy o výkone dobrovoľníckej činnosti, s povinnými náležitosťami podľa z. 406/2011, Z.z. vyplnením zaradenia pozície na akcii a uvedením odpracovaných hodín,
4. v prípade dobrovoľníckej činnosti osôb mladších ako 18 rokov podpis zákonným zástupcom takéhoto dobrovoľníka,
5. náhrady sa vyplácajú po ukončení príslušnej akcie, podujatia či súťaže,
6. splatnosť náhrad, za predpokladu splnenia všetkých podmienok podľa bodu 2 tohto článku, je do 20. dňa po ukončení príslušnej akcie, podujatia či súťaže,

Ivan Cibák

Prezident Slovenskej kanoistiky

v.r.